MISERABLES-IV-WEB	Eth lector aurà comprenut qu’Eponina, en auer coneishut a trauèrs deth brescat ath logatari deth carrèr Plumet, a on l’auie enviat era Magnon, auie començat per separar as bandits deth carrèr Plumet, e dempús auie enviat aquiu a Mario, e que dempús de fòrça dies d’extasi dauant d’aqueth brescat, Mario, amiat per aguesta fòrça qu’arrossègue eth hèr entar asimant e ar aimant entàs pèires qu’ei hèta era casa deth sòn amor, auie acabat per entrar en jardin de Cosette, coma Romeo en jardin de Julieta.